CELEX: C2006/108/41
Language: fi
Date: 2006-05-06 00:00:00
Title: Asia T-46/05: Kanne  3.2.2005  — Komissio v. ENVIRONMENTAL MANAGEMENT CONSULTANTS LTD

6.5.2006   
            
            
               FI
            
            
               Euroopan unionin virallinen lehti
            
            
               C 108/22
            
         Kanne 3.2.2005 — Komissio v. ENVIRONMENTAL MANAGEMENT CONSULTANTS LTD
   (Asia T-46/05)
   (2006/C 108/41)
   Oikeudenkäyntikieli: kreikka
   Asianosaiset
   
      Kantaja): Euroopan yhteisöjen komissio (asiamies: A. Triantafullou, avustajanaan asianajaja A. Korogiannakis)
   
      Vastaaja: Environmental Mamagement Consultants LTD (Nikosia, Kypros)
   Vaatimukset
   
               —
            
            
               Vastaaja on velvoitettava maksamaan 44 056,81 euroa, josta pääoman osuus on 31 965,28 euroa ja viivästyskoron osuus 12 091,53 euroa laskettuna siitä päivämäärästä, jona maksukehotus erääntyi, päivämäärään 31.1.2005 saakka
            
         
               —
            
            
               Vastaaja on velvoitettava maksamaan korkoja 9,62 euroa päivässä 1.2.2005 alkaen aina saatavan täysimääräiseen suorittamiseen asti
            
         
               —
            
            
               Vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisö, jota Euroopan komissio edustaa, teki vastaajan kanssa sopimuksen, joka liittyi kolmansien maiden ja kansainvälisten järjestöjen kanssa järjestettävää erityisohjelmaa koskevien määräysten soveltamiseen. Sopimus koski erityisesti sellaisen suunnitelman toteuttamista, jonka nimenä oli ”Demonstration of closed-loop electroplating and metal chemistry” ja joka piti toteuttaa 30 kuukaudessa päivämäärästä 1.11.1998 laskettuna. Sopimuksessa komissio sitoutui myötävaikuttamaan taloudellisesti suunnitelman hyvään laatimiseen maksamalla 50 prosenttia valikoiduista kuluista ja 100 prosenttia muista kuluista, yhteensä enintään 538 800 euroa.
   Vuoden 1999 toukokuussa yritys, jonka velvollisuutena oli koordinoida työ, asetettiin konkurssiin ja se keskeytti 5.2.1999 aloittamansa suunnitelman toteuttamisen. Ei ollut mahdollista löytää toista koordinaattoria yhteisyrityksen tiettyjen muiden jäsenten yrityksistä huolimatta. Tämän perusteella komissio päätti purkaa sopimuksen sen jälkeen, kun se oli todennut, että yhteisyrityksen muut jäsenet eivät voisi toteuttaa suunnitelmaa. Komissio antoi tämän päätöksen tiedoksi vastaajalle 16.6.2000 päivätyllä kirjeellä ja pyysi vastaajaa esittämään selvityksen vuoden 1998 helmikuu–toukokuussa suoritettujen töiden kuluista ja niitä koskevan teknisen raportin.
   Vastaaja esitti kuluselvityksen ajanjaksolta 1.11.1998–30.4.2000 mutta komissio päätti ottaa huomioon henkilöstökulut vain ajanjaksolta helmi-toukokuu 1999, jonka se katsoi muodostavan ajanjakson, joka ohjelma todellisuudessa kesti, ja laskea mukaan varusteiden kustannukset. Tämän laskusuorituksen perusteella komissio hyväksyi 23 404,72 euron kulut ja vaatii kanteellaan palauttamaan 31 965,28 euroa, joka on loppuosa komission vastaajalle maksamasta ennakkomaksusta, sekä korot tälle summalle korkoa koskevien määräysten mukaisesti.